CELEX: 62016CN0229
Language: da
Date: 2016-04-25 00:00:00
Title: Sag C-229/16: Anmodning om præjudiciel afgørelse indgivet af Supremo Tribunal Administrativo (Portugal) den 25. april 2016 — Ministério da Saúde, Administração Regional de Saúde de Lisboa e Vale do Tejo, I.P. mod João Carlos Lombo Silva Cordeiro

8.8.2016   
            
            
               DA
            
            
               Den Europæiske Unions Tidende
            
            
               C 287/13
            
         Anmodning om præjudiciel afgørelse indgivet af Supremo Tribunal Administrativo (Portugal) den 25. april 2016 — Ministério da Saúde, Administração Regional de Saúde de Lisboa e Vale do Tejo, I.P. mod João Carlos Lombo Silva Cordeiro
   (Sag C-229/16)
   (2016/C 287/17)
   Processprog: portugisisk
   
      Den forelæggende ret
   
   Supremo Tribunal Administrativo
   
      Parter i hovedsagen
   
   
      Sagsøger: Ministério da Saúde, Administração Regional de Saúde de Lisboa e Vale do Tejo, I.P.
   
      Sagsøgt: João Carlos Lombo Silva Cordeiro
   
      Præjudicielle spørgsmål
   
   
               1)
            
            
               Finder Europa-Parlamentets og Rådets direktiv 2000/35/EF af 29. juni 2000 (1) i lyset af dettes 13. betragtning anvendelse på betalingsordningen vedrørende statens andel af prisen på de lægemidler, der udleveres til personer, der er omfattet af den offentlige sygesikring, som er fastsat ved lovdekret nr. 242-B/2006 og reguleret ved bekendtgørelse nr. 3-B/2007?
            
         
               2)
            
            
               Såfremt det nævnte direktiv finder anvendelse, kan det da af artikel 5 og 6 i lovdekret nr. 242-B/2006 udledes, at der foreligger en tilknytningsaftale, der kan indpasses i bestemmelsen i det nævnte direktivs artikel 3, stk. 1, litra b), henset til, at det er muligt at tilknytte sig den nævnte aftale eller træde ud af den afhængigt af, om der udleveres lægemidler eller ej?
            
         
               3)
            
            
               Er artikel 8 i lovdekret nr. 242-B/2006 og artikel 8 og 10 i bekendtgørelse nr. 3-B/2007 forenelige med artikel 3, stk. 1, [litra b)], nr. i), i direktiv 2000/35, for så vidt som de fastsætter en månedlig fakturering?
            
         
               4)
            
            
               Er det foreneligt med det nævnte direktivs artikel 3, stk. 2, at artikel 10 i bekendtgørelse nr. 3-B/2007 af 2. januar 2007 fastsætter betalingsfristen til den tiende dag i måneden efter modtagelsen af fakturaen?
            
         
      (1)  Europa-Parlamentets og Rådets direktiv 2000/35/EF af 29.6.2000 om bekæmpelse af forsinket betaling i handelstransaktioner (EFT 2000, L, s. 35).